شەفەق
نیوز/ خەڵک ناحیەی مەنەلی، ئمڕوو سێشەممە، داوای زنیکردن کەلاوە و بینا چووڵەیل کردن،
ک دویای جەنگ و ئاڵشتکردن دیموگرافی پشتگووش خریانە، و تا بوونە دامودەزگایل حکومەتی
و کۆمەڵی.
چالاکوان
مەدەنی عومەر عادل ئەرا ئاژانس شەفەق نیوز وت: لە ناحیەی مەنەلی نزیکەی ٧ تا ٨ بینای
چووڵکریاگ هەس وەرجە جەنگ عراق و ئیران دروس کریانە، و ئامادە کریانە بوونە دامودەزگایل
حکومەتی و کۆمەڵی.
دیاری
کرد ک دیارتریان بینای بەش ناوخوەیی خوەنەوارەیل سەرەتایی و ناوەندی لە خەڵک ئاوایەیل
ک لە دویادویای هەفتایل سەدەی گوزەشتە بینا کریان، باوجی جەنگ عراق و ئیران و ئاڵشتکردن
دیموگرافی هیشت شمارەی دانیشتگەیل کەمەو بوون، لەوەر بارکردن ناوخوەیی ئمجا ئەو بینایلە
پشتگووش خریانە، و سیمایلیان تمیایە.
عادل
وتیش: بینای بەش ناوەخوەیی ئامادە کریاگە تا بوودە وەڕێەوبەرایەتی پەروەردەی ناحیەی
مەنەلی و قەزانیە ک دانیشتگەیلیان زیان لە مەینەتی سەردان فەرمانگە دیرن و هەمیش خەرج
قورس ئەو سەردانەیلە ئەرا وەڕێەوبەرایەتی پەروەردەی بلدروز.
وتیش:
بینایل مەنەلی سەروەتیگە لەلایەن حکومەتەیل پشتاوپشت پشتگووش خریانە وەگەرد پشتگووشخستن
و پەراویزکردن شار نەهامەتدی مەنەلی وە درویژی ساڵەیل.
ناحیەی
مەنەلی لەوەخت رمیان ڕژیم وەرین لە ساڵ ٢٠٠٣ تا ئیسە داد لەدەس پشتگووشخستن حکومەتی
و خزمەتگوزاری و وەردەوامی کارەیل ئاڵشتکردن دیموگرافی وەخوەی دوینێد، لەناو داوایلیگ
وە گلەوداینی ئەرا قەزایگ هەکاتی جارانی لە ساڵ ١٩٨٧.
